CELEX: 62012CA0375
Language: el
Date: 2014-03-13 00:00:00
Title: Υπόθεση C-375/12: Απόφαση του Δικαστηρίου (πέμπτο τμήμα) της 13ης Μαρτίου 2014 [αίτηση του Tribunal administratif de Grenoble (Γαλλία) για την έκδοση προδικαστικής αποφάσεως] — Margaretha Bouanich κατά Direction départementale des finances publiques de la Drôme (Προδικαστική παραπομπή  — Άρθρο 63 ΣΛΕΕ  — Ελεύθερη κυκλοφορία κεφαλαίων  — Άρθρο 49 ΣΛΕΕ  — Ελευθερία εγκαταστάσεως  — Φόρος εισοδήματος των φυσικών προσώπων  — Μηχανισμός επιβολής ανωτάτου ορίου άμεσων φόρων επί των εισοδημάτων  — Διμερής φορολογική σύμβαση για την αποτροπή της διπλής φορολογίας  — Φορολόγηση μερισμάτων διανεμόμενων από εταιρία εγκατεστημένη σε άλλο κράτος μέλος από τα οποία παρακρατήθηκε φόρος στην πηγή  — Μη συνυπολογισμός ή εν μέρει συνυπολογισμός του καταβληθέντος σε αυτό το άλλο κράτος μέλος φόρου για τον υπολογισμό του ανωτάτου ορίου του φόρου  — Άρθρο 65 ΣΛΕΕ  — Περιορισμός  — Δικαιολόγηση)

5.5.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 135/5
            
         Απόφαση του Δικαστηρίου (πέμπτο τμήμα) της 13ης Μαρτίου 2014 [αίτηση του Tribunal administratif de Grenoble (Γαλλία) για την έκδοση προδικαστικής αποφάσεως] — Margaretha Bouanich κατά Direction départementale des finances publiques de la Drôme
   (Υπόθεση C-375/12) (1)
   
   ((Προδικαστική παραπομπή - Άρθρο 63 ΣΛΕΕ - Ελεύθερη κυκλοφορία κεφαλαίων - Άρθρο 49 ΣΛΕΕ - Ελευθερία εγκαταστάσεως - Φόρος εισοδήματος των φυσικών προσώπων - Μηχανισμός επιβολής ανωτάτου ορίου άμεσων φόρων επί των εισοδημάτων - Διμερής φορολογική σύμβαση για την αποτροπή της διπλής φορολογίας - Φορολόγηση μερισμάτων διανεμόμενων από εταιρία εγκατεστημένη σε άλλο κράτος μέλος από τα οποία παρακρατήθηκε φόρος στην πηγή - Μη συνυπολογισμός ή εν μέρει συνυπολογισμός του καταβληθέντος σε αυτό το άλλο κράτος μέλος φόρου για τον υπολογισμό του ανωτάτου ορίου του φόρου - Άρθρο 65 ΣΛΕΕ - Περιορισμός - Δικαιολόγηση))
   2014/C 135/05
   Γλώσσα διαδικασίας: η γαλλική
   
      Αιτούν δικαστήριο
   
   Tribunal administratif de Grenoble
   
      Διάδικοι στην υπόθεση της κύριας δίκης
   
   Margaretha Bouanich
   
      κατά
   
   Direction départementale des finances publiques de la Drôme
   
      Αντικείμενο
   
   Αίτηση προδικαστικής αποφάσεως — Tribunal administratif de Grenoble — Ερμηνεία των άρθρων 49, 63 και 65 ΣΛΕΕ — Εθνική νομοθετική ρύθμιση σχετικά με τη φορολογία εισοδήματος των φυσικών προσώπων θεσπίζουσα ανώτατο όριο στο ποσοστό των άμεσων φόρων που οφείλει φορολογούμενος — Μηχανισμός «φορολογικής ασπίδας» — Διμερής φορολογική σύμβαση — Φορολόγηση μερισμάτων διανεμομένων από εταιρία εγκατεστημένη εντός άλλου κράτους μέλους για τα οποία έχει ήδη παρακρατηθεί φόρος στην πηγή — Συνυπολογισμός εν μέρει των παρακρατηθέντων στην πηγή ποσών για τον υπολογισμό του ανωτάτου ορίου φόρου — Δικαιολόγηση μιας τέτοιας νομοθετικής ρυθμίσεως από την ανάγκη εξασφάλισης της συνοχής του φορολογικού συστήματος, από την ανάγκη διασφάλισης της ισόρροπης κατανομής της φορολογικής εξουσίας μεταξύ των κρατών μελών, ή από οποιονδήποτε άλλο επιτακτικό λόγο γενικού συμφέροντος
   
      Διατακτικό
   
   Τα άρθρα 49 ΣΛΕΕ, 63 ΣΛΕΕ και 65 ΣΛΕΕ έχουν την έννοια ότι αντιτίθενται σε νομοθετική ρύθμιση κράτους μέλους δυνάμει της οποίας σε περίπτωση που κάτοικος αυτού του κράτους μέλους ο οποίος είναι μέτοχος εταιρίας εγκατεστημένης σε άλλο κράτος μέλος εισπράττει μερίσματα τα οποία φορολογούνται σε αμφότερα τα κράτη και η διπλή φορολογία αντιμετωπίζεται με τη χορήγηση εντός του κράτους κατοικίας πιστώσεως φόρου ποσού ίσου με τον φόρο που καταβλήθηκε εντός του κράτους της διανέμουσας εταιρίας, ο μηχανισμός της επιβολής ανωτάτου ορίου για διάφορους άμεσους φόρους μέχρις ενός ορισμένου ποσοστού του πραγματοποιηθέντος στη διάρκεια ενός έτους εισοδήματος δεν λαμβάνει υπόψη ή λαμβάνει μόνον εν μέρει υπόψη τον καταβληθέντα εντός του κράτους της διανέμουσας εταιρίας φόρο.
   
      (1)  ΕΕ C 319 της 20.10.2012.